ระเบียบคณะกรรมการกองทุนสงเคราะห์ลูกจ้างว่าด้วยการจ่ายเงินสงเคราะห์ อัตราเงินที่จะจ่ายและระยะเวลาการจ่ายพ.ศ. 2560------------------------------------- โดยที่เป็นการสมควรแก้ไขปรับปรุงระเบียบคณะกรรมการกองทุนสงเคราะห์ลูกจ้าง ว่าด้วยการจ่ายเงินสงเคราะห์ อัตราเงินที่จะจ่ายและระยะเวลาการจ่าย เพื่อให้เหมาะสมกับสภาวการณ์ปัจจุบัน และการบริหารกองทุนสงเคราะห์ลูกจ้างเป็นไปด้วยความคล่องตัว มีประสิทธิภาพ และเอื้ออํานวยประโยชน์ต่อการดําเนินงานกองทุนสงเคราะห์ลูกจ้าง อาศัยอํานาจตามความในมาตรา 134 แห่งพระราชบัญญัติคุ้มครองแรงงาน พ.ศ. 2541 คณะกรรมการกองทุนสงเคราะห์ลูกจ้างจึงวางระเบียบไว้ ดังต่อไปนี้ข้อ ๑ ระเบียบนี้เรียกว่า "ระเบียบคณะกรรมการกองทุนสงเคราะห์ลูกจ้าง ว่าด้วยการจ่ายเงินสงเคราะห์ อัตราเงินที่จะจ่ายและระยะเวลาการจ่าย พ.ศ. 2560"ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิก (1) ระเบียบคณะกรรมการกองทุนสงเคราะห์ลูกจ้าง ว่าด้วยการจ่ายเงินสงเคราะห์ อัตราเงินที่จะจ่ายและระยะเวลาการจ่าย พ.ศ. 2546 (2) ระเบียบคณะกรรมการกองทุนสงเคราะห์ลูกจ้าง ว่าด้วยการจ่ายเงินสงเคราะห์ อัตราเงินที่จะจ่ายและระยะเวลาการจ่าย (ฉบับที่ 2) พ.ศ. 2552ข้อ ๔ ในระเบียบนี้ "เงินสงเคราะห์" หมายความว่า เงินจากกองทุนสงเคราะห์ลูกจ้างที่จ่ายให้แก่ลูกจ้างเพื่อบรรเทาความเดือดร้อน "คําขอ" หมายความว่า คําขอรับเงินสงเคราะห์ "คณะกรรมการ" หมายความว่า คณะกรรมการกองทุนสงเคราะห์ลูกจ้าง "อธิบดี" หมายความว่า อธิบดีผู้รักษาการตามระเบียบนี้ข้อ ๕ ให้อธิบดีกรมสวัสดิการและคุ้มครองแรงงานรักษาการตามระเบียบนี้หมวด ๑ หลักเกณฑ์การจ่ายเงินสงเคราะห์------------------------------ข้อ ๖ การจ่ายเงินสงเคราะห์ตามระเบียบนี้ ให้จ่ายจากกองทุนสงเคราะห์ลูกจ้างในส่วนที่มิใช่เงินสะสม เงินสมทบ และดอกผลจากเงินดังกล่าวข้อ ๗ ลูกจ้างมีสิทธิขอรับเงินสงเคราะห์ได้ในกรณี ดังต่อไปนี้ (1) นายจ้างเลิกจ้างโดยไม่จ่ายค่าชดเชย โดยพนักงานตรวจแรงงานมีคําสั่งให้นายจ้างจ่ายค่าชดเชยดังกล่าว และคําสั่งนั้นเป็นที่สุด (2) นายจ้างไม่จ่ายเงินอื่นนอกจาก (1) ได้แก่ ค่าจ้างเฉพาะที่จ่ายเป็นค่าตอบแทนในการทํางาน ค่าล่วงเวลา ค่าทํางานในวันหยุด ค่าล่วงเวลาในวันหยุด เงินประกันการทํางานเฉพาะที่นายจ้างหักจากค่าจ้าง และค่าจ้างแทนการบอกกล่าวล่วงหน้า โดยพนักงานตรวจแรงงานมีคําสั่งให้นายจ้างจ่ายเงินดังกล่าว และคําสั่งนั้นเป็นที่สุด ลูกจ้างที่ได้รับเงินสงเคราะห์ตาม (1) แล้ว ไม่มีสิทธิได้รับเงินสงเคราะห์ตาม (2) เฉพาะกรณีนายจ้างไม่จ่ายค่าจ้างแทนการบอกกล่าวล่วงหน้าข้อ ๘ ให้ลูกจ้างที่ประสงค์จะใช้สิทธิตามข้อ 7 ยื่นคําขอตามแบบที่อธิบดีประกาศกําหนดต่อพนักงานตรวจแรงงานแห่งท้องที่ที่มีคําสั่งให้นายจ้างจ่ายค่าชดเชยหรือเงินอื่น พร้อมแสดงบัตรประจําตัวประชาชนหรือหลักฐานอื่นที่ทางราชการออกให้ซึ่งแสดงได้ว่าระบุถึงตัวผู้นั้น การยื่นคําขอตามวรรคหนึ่ง ให้ลูกจ้างยื่นคําขอภายในหนึ่งปีนับแต่วันที่คําสั่งพนักงานตรวจแรงงานดังกล่าวเป็นที่สุดข้อ ๙ เมื่อพนักงานตรวจแรงงานได้รับคําขอตามข้อ 8 แล้ว ให้ดําเนินการสอบสวนข้อเท็จจริง ดังต่อไปนี้ (1) ลูกจ้างมีสิทธิขอรับเงินสงเคราะห์ตามข้อ 7 (2) ลูกจ้างได้รับความเดือดร้อนทางการเงินจนไม่สามารถดํารงชีพได้ตามอัตภาพ (3) ขณะยื่นคําขอ นิติสัมพันธ์ระหว่างลูกจ้างและนายจ้างได้สิ้นสุดลงแล้ว ให้พนักงานตรวจแรงงานบันทึกข้อมูลตาม (2) ลงในแบบแจ้งข้อมูลความเดือดร้อนในการดํารงชีพตามที่อธิบดีกําหนด พร้อมทั้งจัดทําสรุปความเดือดร้อนในภาพรวมหมวด ๒ ขั้นตอนการพิจารณาคําขอ และอัตราการจ่ายเงินสงเคราะห์ (กรณีนายจ้างไม่จ่ายค่าชดเชย)----------------------------------------ข้อ ๑๐ กรณีที่ลูกจ้างใช้สิทธิตามข้อ 7 (1) เมื่อพนักงานตรวจแรงงานได้ดําเนินการตามข้อ 9 แล้ว ให้พนักงานตรวจแรงงานเสนอคําขอและเอกสารที่เกี่ยวข้อง พร้อมด้วยความเห็นต่อผู้มีอํานาจอนุมัติการจ่ายเงินสงเคราะห์ตามข้อ 14 ภายในเจ็ดวันทําการนับแต่วันที่ได้รับคําขอดังกล่าวข้อ ๑๑ อัตราการจ่ายเงินสงเคราะห์ กรณีตามข้อ 7 (1) ให้จ่ายในอัตรา ดังต่อไปนี้ (1) สามสิบเท่าของอัตราค่าจ้างขั้นต่ํารายวันตามประกาศคณะกรรมการค่าจ้างเกี่ยวกับอัตราค่าจ้างขั้นต่ํา สําหรับลูกจ้างซึ่งทํางานติดต่อกันครบหนึ่งร้อยยี่สิบวันแต่ไม่ครบสามปี (2) ห้าสิบเท่าของอัตราค่าจ้างขั้นต่ํารายวันตามประกาศคณะกรรมการค่าจ้างเกี่ยวกับอัตราค่าจ้างขั้นต่ํา สําหรับลูกจ้างซึ่งทํางานติดต่อกันครบสามปีแต่ไม่ครบสิบปี (3) เจ็ดสิบเท่าของอัตราค่าจ้างขั้นต่ํารายวันตามประกาศคณะกรรมการค่าจ้างเกี่ยวกับอัตราค่าจ้างขั้นต่ํา สําหรับลูกจ้างซึ่งทํางานติดต่อกันครบสิบปีขึ้นไป ให้จ่ายเงินสงเคราะห์แก่ลูกจ้างในคราวเดียวกันทั้งจํานวน แต่ไม่เกินกว่าจํานวนเงินค่าชดเชยที่พนักงานตรวจแรงงานมีคําสั่งให้นายจ้างจ่ายหมวด ๓ ขั้นตอนการพิจารณาคําขอ และอัตราการจ่ายเงินสงเคราะห์(กรณีนายจ้างไม่จ่ายเงินอื่นนอกจากค่าชดเชย)--------------------------------------ข้อ ๑๒ กรณีที่ลูกจ้างใช้สิทธิตามข้อ 7 (2) เมื่อพนักงานตรวจแรงงานได้ดําเนินการตามข้อ 9 แล้ว ให้พนักงานตรวจแรงงานส่งคําขอรับเงินสงเคราะห์และเอกสารที่เกี่ยวข้อง พร้อมด้วยความเห็นต่อคณะกรรมการภายในเจ็ดวันทําการนับแต่วันที่ได้รับคําขอดังกล่าว เมื่อคณะกรรมการได้รับคําขอตามวรรคหนึ่งแล้ว ให้พิจารณาและมีมติโดยไม่ชักช้า กรณีคณะกรรมการมีมติเห็นชอบให้จ่ายเงินสงเคราะห์ ให้พนักงานตรวจแรงงานเสนอคําขอเอกสารที่เกี่ยวข้อง และมติคณะกรรมการ พร้อมด้วยความเห็นต่อผู้มีอํานาจอนุมัติการจ่ายเงินสงเคราะห์ตามข้อ 14 ภายในเจ็ดวันทําการนับแต่วันที่คณะกรรมการมีมติ กรณีคณะกรรมการมีมติไม่เห็นชอบให้จ่ายเงินสงเคราะห์ ให้สํานักงานสวัสดิการและคุ้มครองแรงงานกรุงเทพมหานครพื้นที่หรือสํานักงานสวัสดิการและคุ้มครองแรงงานจังหวัดมีหนังสือแจ้งมติดังกล่าวแก่ลูกจ้างด้วยวิธีการที่กําหนดไว้ตามมาตรา 143 แห่งพระราชบัญญัติคุ้มครองแรงงาน พ.ศ. 2541 ภายในห้าวันนับแต่วันที่ได้รับทราบมติดังกล่าวข้อ ๑๓ อัตราการจ่ายเงินสงเคราะห์ กรณีตามข้อ 7 (2) ให้จ่ายในอัตราไม่เกินหกสิบเท่าของอัตราค่าจ้างขั้นต่ํารายวันตามประกาศคณะกรรมการค่าจ้างเกี่ยวกับอัตราค่าจ้างขั้นต่ํา ให้จ่ายเงินสงเคราะห์แก่ลูกจ้างในคราวเดียวกันทั้งจํานวน แต่ไม่เกินกว่าจํานวนเงินอื่นนอกจากค่าชดเชยที่พนักงานตรวจแรงงานมีคําสั่งให้นายจ้างจ่ายหมวด ๔ ผู้มีอํานาจอนุมัติ และระยะเวลาการจ่ายเงินสงเคราะห์------------------------------------ข้อ ๑๔ ให้บุคคลต่อไปนี้เป็นผู้มีอํานาจอนุมัติการจ่ายเงินสงเคราะห์ (1) อธิบดีหรือผู้ซึ่งอธิบดีมอบหมาย สําหรับกรณีที่ลูกจ้างได้ยื่นคําขอตามข้อ 8 ต่อพนักงานตรวจแรงงานซึ่งปฏิบัติงานอยู่ในราชการบริหารส่วนกลาง (2) ผู้ว่าราชการจังหวัดหรือผู้ซึ่งผู้ว่าราชการจังหวัดมอบหมาย สําหรับกรณีที่ลูกจ้างได้ยื่นคําขอตามข้อ 8 ต่อพนักงานตรวจแรงงานซึ่งปฏิบัติงานอยู่ในราชการบริหารส่วนภูมิภาค ให้ผู้มีอํานาจอนุมัติการจ่ายเงินสงเคราะห์ตามวรรคหนึ่งพิจารณาคําขอให้แล้วเสร็จภายในเจ็ดวันทําการนับแต่วันที่ได้รับการเสนอจากพนักงานตรวจแรงงานตามข้อ 10 หรือข้อ 12 แล้วแต่กรณีข้อ ๑๕ ให้สํานักงานสวัสดิการและคุ้มครองแรงงานกรุงเทพมหานครพื้นที่หรือสํานักงานสวัสดิการและคุ้มครองแรงงานจังหวัดที่ลูกจ้างได้ยื่นคําขอตามข้อ 8 แล้วแต่กรณี มีหนังสือแจ้งผลการพิจารณาของบุคคลตามข้อ 14 แก่ลูกจ้างด้วยวิธีการที่กํา หนดไว้ตามมาตรา 143 แห่งพระราชบัญญัติคุ้มครองแรงงาน พ.ศ. 2541 ภายในห้าวันนับแต่วันที่ได้รับทราบผลการพิจารณาดังกล่าว กรณีตามวรรคหนึ่ง หากผลการพิจารณาของบุคคลดังกล่าวอนุมัติให้จ่ายเงินสงเคราะห์แก่ลูกจ้าง ให้ลูกจ้างมารับเงินสงเคราะห์ภายในหกสิบวันนับแต่วันที่ได้รับหนังสือแจ้งผลการพิจารณาดังกล่าว กรณีลูกจ้างไม่มารับเงินสงเคราะห์ภายในระยะเวลาตามวรรคสอง ให้สิทธิในการรับเงินสงเคราะห์ดังกล่าวระงับสิ้นไปผู้มีอํานาจลงนาม - ประกาศ ณ วันที่ 30 สิงหาคม พ.ศ. 2560 หม่อมหลวงปุณฑริก สมิติปลัดกระทรวงแรงงานประธานกรรมการกองทุนสงเคราะห์ลูกจ้าง